Vrydag, 28 Julie 2017 23:02
John Macarthur | No Such Thing As "Gay" (Youtube)
In die artikel “I’m a gay man, happily married to a woman. And I’m not the only one” hieronder word daar genoem van gay mans wat gelukkig getroud is met vrouens.
Toe ek die eerste keer hoor dat gay mans gelukkig getroud kan wees met vrouens en steeds versoekings van homoseksualiteit (of selfdegeslagaangetrokkenheid) beleef, was dit vir my ‘n baie vreemde gedagte. Kan ‘n man wat met homoseksualiteit sukkel gelukkig getroud wees met ‘n vrou, selfs op die seksuele vlak? En wat van ‘n vrou in so ‘n verhouding? Is dit nie vir haar ‘n aardige situasie nie?
Huwelike bestaan uit mense wat sukkel met sonde: eetverslawings, steel, pornografie, pedofilie, bestialiteit, onvergenoegdheid, koopverslawings, opgaarders, drankverslawings, kort humeure en nog baie ander sondes. As enige van hierdie versoekings nie weerstaan word nie, sal dit ‘n huwelik verwoes. Homoseksualiteit moenie uitgesonder word nie. Die feit dat iemand homoseksuele versoekings beleef, maak hom/haar niks anders as iemand wat sukkel met bogenoemde dinge nie.
Dus, mense wat versoeks van homoseksualiteit beleef, hoef nie te dink dat hulle nie geskik is om te trou met ‘n persoon van die teenoorgestelde geslag nie. Almal beleef verskillende versoekings.
‘n Vrou mag dalk dink dat sy nooit met ‘n man sal kan trou wat homoseksuele versoekings beleef nie, maar ek glo ‘n baie groot persentasie van heteroseksuele mans sukkel met begeertes/versoekings na ander vroue (sommige in ‘n mindere mate en ander in ‘n meerdere mate). As ‘n mens in ag neem hoe baie die seksuele in die advertensiewese funksioneer, word dit bevestig. Dus, wat is slegter: as jou man sukkel met begeertes na mans of sukkel met begeertes na vrouens? Of sukkel met drank, of pornografie, ens?